Salm poolik, õhus kõlgub värsijalg,  pea paksult mõtteid täis, ent ükski maha  ei taha tulla mõttelaevast, vaimupalg  on kriimus, töö ta'st üle tõmmand saha    Fregatti hoidmas viimsed köied kais,  muul hommikuselt jahe  torgib jalgu,  kuid kaardid teid neis laineis hiirukais  ei näita, taevas tähed käivad kaldu    Mis siis, kui iga varem jutt on vale  too' kohta, mis meid sealpool ootab ees  ja pajatatud se'ks, et hoiaks madalale  Loolendu tuultes uitav igamees    Uiks tahad jääda niitu laugemale  või omil jalul minna kaugemale?